Държавен вестник, бр. 89, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  89
2.2. осигуряване на медицински дейности и 
грижи с качество, съответстващо на изявени 
или потенциални здравословни проблеми и 
оценка на състоянието на пациента;
2.3. осъществяване на здравните грижи от 
специалисти със съответната квалификация 
и компетентност;
2.4. осигуряване на оптимални здравни 
грижи, лабораторни изследвания и рехабили­
тация след заболяване и последващи здравни 
грижи за подобряване на качеството на живот 
за индивиди, семейства, групи, общности;
2.5. осъществяване на комплексни и не­
прекъснати грижи в първичната и специали­
зираната извънболнична помощ, в лечебните 
заведения за болнична помощ, в лечебните 
заведения по чл. 10 от ЗЛЗ и всички структури 
на здравната система;
2.6. участие в подготовката и провежда­
нето на програми и проекти в областта на 
здравните грижи;
2.7. провеждане на научноизследователска 
и приложна дейност в областта на здравните 
грижи;
2.8. оценка, мониторинг и контрол на ка­
чеството на здравните грижи.
3. Обхват на здравните грижи
3.1. Обхватът на здравните грижи съвпада 
с професионалните дейности, извършвани 
от медицинската сестра, акушерката, реха­
билитатора, медицинския лаборант, рент­
геновия лаборант и масажиста (с увредено 
зрение) в лечебното заведение, извършвани 
в съответствие с професионалните дейности, 
определени в наредбата по чл. 7 от Закона 
за съсловните организации на медицинските 
сестри, акушерките и асоциираните медицин­
ски специалисти, на лекарските асистенти, на 
зъботехниците и на помощник-фармацевтите 
(ЗСОМСААМСЛАЗПФ).
3.2. Заведения, в които се оказват здравни 
грижи, са всички видове лечебни заведения 
съгласно чл. 8, 9 и 10 от ЗЛЗ.
3.3. Обект на дейностите в обхвата на 
здравните грижи са процесите по запазване и 
възстановяване на индивидуалното, груповото 
и общественото здраве във всички възрасти 
и условия.
3.4. Специалистът по здравни грижи ак­
тивно участва във всички етапи на диагнос­
тично-лечебния процес и е член на интердис­
циплинарен екип, осъществяващ комплексно 
лечение и здравни грижи.
4. Професионалните дейности, осъщест­
вявани от специалистите по здравни грижи, 
включват:
4.1. оценка на състоянието на пациента в 
съответствие с професионалната компетент­
ност на съответните специалисти по здравни 
грижи;
4.2. оценка на потребностите на пациента 
от здравни грижи;
4.3. изработване, изпълнение, организира­
не, координиране и контролиране на план/
програма за здравни грижи на основата на 
потребностите, приоритетите и състоянието 
на пациента;
4.4. изпълнение на назначените на пациента 
от лекар/лекар по дентална медицина манипу­
лации, изследвания, измервания и провеждане 
на лекарствена терапия, рехабилитация, грижи 
за адаптация, реадаптация и др.;
4.5. непрекъсната оценка, адаптиране и 
прилагане на плана/програмата за здравни 
грижи в съответствие с обективното състоя­
ние на пациента;
4.6. общуване с пациента, семейството, 
други медицински специалисти съобразно 
професионалните си компетенции;
4.7. обучение на пациента и семейството при 
спазване на етичните професионални норми; 
4.8. прилагане на принципите за работа в 
екип с останалите медицински специалисти;
4.9. попълване и съхраняване на докумен­
тацията по здравни грижи – медицинска или 
специфична, за отразяване на извършените 
дейности;
4.10. оказване на психоемоционална под­
крепа на пациента и семейството му; 
4.11. изграждане на партньорски взаимо­
отношения с пациента и неговите близки.
5. Обемът на извършваната дейност се 
определя от:
5.1. вида и дейността на лечебното заве­
дение;
5.2. компетентността и квалификацията на 
специалистите по здравни грижи, работещи 
в съответната структура;
5.3. броя на обслужваните пациенти, сте­
пента на тежест на зависимост от грижи и 
обема на грижите за пациентите за 24 часа;
5.4. дейности по обучение на студенти и 
специализанти.
Г л а в а  в т о р а
ИЗИСКВАНИЯ КЪМ ЛИЦАТА, ОСЪЩЕСТ­
ВЯВАЩИ ПРОФЕСИОНАЛНА ДЕЙНОСТ 
„ЗДРАВНИ ГРИЖИ“
1. Изисквания към професионалната ком­
петентност на специалистите по здравни 
грижи
1.1. Изискванията за упражняване на про­
фесиите по специалности от регулираните 
професии от професионално направление 
„Здравни грижи“ са уредени в Закона за здра­
вето, Закона за висшето образование, Закона за 
признаване на професионални квалификации, 
ЗСОМСААМСЛАЗПФ.